་མཆིའོ།། །ལན་གསུམ་གྱིས་སྐྱབས་འགྲོ་དང༌། སངས་རྒྱས་ཆོས་དང་
ཚོགས་ཀྱི་མཆོག་རྣམས་ལ། །ཞེས་སོགས་ཀྱིས་སེམས་བསྐྱེད། སེམས་ཅན་ཐམས་ཅད་བདེ་
བ་དང་ཞེས་སོགས་ཀྱིས་ཚད་མེད་བཞི་བསྒོམ། གཉིས་པ་དངོས་གཞི་ཚོགས་ཞིང་མཆོད་པ་དང་བདག་
བསྐྱེད་གཉིས་ལས། དང་པོ་ནི། རང་གི་སྤྱི་བོར་སེངྒེ་ཆེན་པོ་བརྒྱད་ཀྱིས་བཏེགས་པའི་
རིན་པོ་ཆེའི་ཁྲི་མཐོ་ཞིང་ཡངས་པའི་སྟེང་ཁར་སྣ་ཚོགས་པད་ཟླ་ཉི་མའི་དཀྱིལ་་་་་
འཁོར་གྱི་གདན་ལ། རྩ་བརྒྱུད་ཀྱི་བླ་མ་ཡི་དམ་དཔའ་བོ་མཁའ་འགྲོ་ཆོས་སྐྱོང་
སྲུང་མ་སྐྱབས་ཡུལ་ཐམས་ཅད་འདུས་པའི་བདག་ཉིད་རྡོ་རྗེ་འཆང་བློ་བཟང་་་་་་་
གྲགས་པ་སྐུ་མདོག་དཀར་ལ་དམར་བའི་མདངས་ཆགས་པ། ཞལ་གྱི་དཀྱིལ་
འཁོར་ཤིན་ཏུ་འཛུམ་ཞིང་སྤྱན་དཀྱུས་རིང་བ། སྐུ་ལ་ཆོས་གོས་ངུར་སྨྲིག་གསུམ་
36

རྗེ་བླ་མ་ལ་བརྟེན་པའི་གསོལ་འདེབས་དམིགས་བརྩེ་མའི་སྒོ་ནས་ཆུ་སྒྲུབ་བྱ་ཚུལ་དངོས་གྲུབ་ཆར་འབེབས་བཞུགས།
མཛེས་པར་གསོལ་བ།
དབུ་ལ་པཎ་ཞྭ་གསེར་གྱི་མདོག་ཅན་སྣེ་རིང་གསོལ་བ།
ཕྱག་གཉིས་ཆོས་འཁོར་གྱི་ཕྱག་རྒྱས་ཨུཏྤ་ལའི་ཡུ་བ་ཐུགས་ཀར་བཟུང་བའི་་་་་
འདབ་མ་སྙན་གྱི་ཐད་དུ་ཁ་ཕྱེ་བའི་སྟེང་དུ་ཤེས་རབ་ཀྱི་རལ་གྲི་དང་བརྒྱད་སྟོང་་
པའི་གླེགས་བམ་བསྣམས་པ། ཞབས་རྡོ་རྗེ་སྐྱིལ་ཀྲུང་གིས་བཞུགས་པ། འོད་ཟེར་
གྱི་ཚོགས་ཞིང་ཁམས་ཀུན་འགེངས་པར་འཕྲོས་པས། ཞིང་ཁམས་ཐམས་ཅད་སྐུ་
ས་
ལ་སྣང་ཞིང་། སྐུས་ཞིང་ཁམས་ཐམས་ཅད་ཁྱབ་པའི་བདག་ཉིད་ཅན་དུ་བཞུགས་
པའི་སྤྱི་བོར་ཨོཾ་དཀར་པོ། མགྲིན་པར་ཨཿདམར་པོ། ཐུགས་ཀར་ཧཱུཾ་སྔོན་པོ།
ཐུགས་ཀའི་ཧཱུཾ་ལས་འོད་ཟེར་འཕྲོས་པས་རང་བཞིན་གྱི་གནས་ནས་ཆོས་ཀྱི་རྒྱལ་་
བོ་ཙོང་ཁ་པ་ཆེན་པོ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་
བསྐོར་པ་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། གང་གི་དྲིན་
བདེ་ཆེན་ནི། །སྐད་ཅིག་ཉིད་ལ་འཆར་བ་གང་། །བླ་མ་རིན་ཆེན་ལྟ་བུ་ཡི། །རྡོ་རྗེ་
ཅན་ཞབས་པད་ལ་འདུད། །ཅེས་དང༌། དམིགས་མེད་བརྩེ་བའི་གཏེར་ཆེན་སྤྱན་
རས་གཟིགས། །ཞེས་སོགས་ཀྱིས་ཕྱག་དང༌། དངོས་བཤམས་ཡིད་སྤྲུལ་མཆོད་པ་མ་ལུས་
འབུལ། །ཐོག་མེད་ནས་བསགས་སྡིག་ལྟུང་ཐམས་ཅད་བཤགས། །སྐྱེ་འཕགས་
དགེ་བ་རྣམས་ལ་རྗེས་ཡི་རང་། །འཁོར་བ་མ་སྟོང་བར་དུ་ལེགས་བཞུགས་ནས། །
འགྲོ་ལ་ཆོས་ཀྱི་འཁོར་ལོ་བསྐོར་བ་དང༌། །བདག་གཞན་དགེ་རྣམས་བྱང་ཆུབ་
ཆེན་པོར་བསྔོ། །ཞེས་ཡན་ལག་བདུན་པ་བྱ། དེ་ནས་མཎྜལ་ཕུལ་ལ། ཐུགས་ཀར་ཉི་མའི་
དཀྱིལ་འཁོར་གྱི་སྟེང་དུ་དྷཱིཿཡིག་གི་མཐར་མཚན་སྔགས་ཀྱིས་བསྐོར་བ་ལས་་
བདུད་རྩིའི་རྒྱུན་བབས། ལུས་ཀྱི་ནང་གང་། སྡིག་སྒྲིབ་དག དབང་བཞི་ཐོབ། སྐུ་
བཞི་མངོན་དུ་གྱུར་པའི་ནུས་པ་བཞག་པར་གྱུར་པར་བསམས་ལ། ཨོཾ་ཨཱཿགུ་རུ་བཛྲ་
དྷ་ར་སུ་མ་ཏི་ཀིརྟི་སིདྡྷི་ཧཱུཾ་ཧཱུཾ། ཞེས་པ་ཇི་ལྟར་རིགས་པར་བཟླས་རྗེས། དགེ་བ་འདི་ཡིས་
མྱུར་དུ་བདག །ཅེས་སོགས་དང་། དཔལ་ལྡན་རྩ་བའི་བླ་མ་རིན་པོ་ཆེ། །བདག་གི་
37

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ།
སྙིང་གར་པདྨོའི་གདན་བཞུགས་ལ།།བཀའ་དྲིན་ཆེན་པོའི་སྒོ་ནས་རྗེས་བཟུང་སྟེ།།
མྱུར་དུ་ཁྱེད་རང་ལྟ་བུར་བྱིན་གྱིས་རློབས། །ཞེས་གསོལ་བ་བཏབ་པས། བླ་མ་ལྷ་བདག་ཉིད་
ལ་དགྱེས་བཞིན་དུ་ཐིམ་པར་བསམ་མོ། །གཉིས་པ་བདག་བསྐྱེད་ནི། རང་ཉིད་སེངྒེ་ཆེན་པོ་བརྒྱད་
ཀྱིས་བཏེགས་པའི་རིན་པོ་ཆེའི་ཁྲི་མཐོ་ཞིང་ཡངས་པའི་ཞེས་པ་ནས། ཛཿཧཱུྃ་བྃ་ཧོཿ
གཉིས་སུ་མེད་པར་གྱུར་ཅེས་པའི་བར་སྔར་བཞིན་བརྗོད། མཆོད་པ་ཨ་མྲྀ་ཏས་བསངས། སྭ་བྷཱ་
ཝས་སྦྱངས། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་
ཆེ་བ་རྣམས་ཀྱི་ནང་དུ་ཨོཾ་ཡིག་འོད་དུ་ཞུ་བ་ལས་བྱུང་བའི་མཆོད་རྫས་རྣམས་་
དྭངས་ཤིང་ཐོགས་པ་མེད་པ་ནམ་མཁའ་དང་མཉམ་པར་གྱུར། ཨོཾ་ཨཉྙཾ་ཨཱཿཧཱུྃ་ནས་
ཤཔྟ་ཨཱཿཧཱུཾ་གི་བར་བྱིན་གྱིས་བརླབས། རང་གི་ཐུགས་ཀའི་ཧཱུཾ་ལས་སྤྲོས་པའི་མཆོད་པའི་
ལྷ་མོ་རྣམས་ཀྱིས་མཆོད་པར་གྱུར། ཨོཾ་གུ་རུ་སུ་མ་ཏི་ཀཱིརྟི་ས་པ་རི་ཝཱ་ར་ཨཉྙཾ་ནས་
ཤཔྟ་པྲ་ཏཱི་ཙྪ་སྭཱཧཱའི་བར་གྱིས་མཆོད། རྒྱལ་བ་ཀུན་གྱི་མཁྱེན་བརྩེ་མ་ལུས་པ། །གཅིག་
ཏུ་བསྡུས་པ་རྗེ་བཙུན་འཇམ་པའི་དབྱངས། །ངུར་སྨྲིག་གར་རོལ་བློ་བཟང་གྲགས་
པའི་དཔལ། །གསོལ་བ་འདེབས་སོ་བྱིན་གྱིས་བརླབ་ཏུ་གསོལ། །ཞེས་བསྟོད། རང་
ཉིད་རྗེ་བླ་མར་གསལ་བའི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་དྷཱིཿ ཡིག་་་
དམར་སེར། དེའི་མཐའ་སྐོར་དུ་དམིགས་བརྩེ་མས་བསྐོར་བ་ལས་འོད་ཟེར་
འཕྲོས་འགྲོ་བའི་དོན་བྱས། སླར་འདུས་ཐུགས་ཀའི་ས་བོན་ལ་ཐིམ་པར་གྱུར།
དམིགས་བརྩེ་མ་ཅི་མང་བཟླ། བསྙེན་ཚད་ནི་འབུམ་ཕྲག་གསུམ་མོ། །དེ་ནས་མཇུག་ཏུ། དགེ་བ་འདི་
ཡིས་མྱུར་དུ་བདག །བླ་མ་སངས་རྒྱས་འགྲུབ་གྱུར་ནས། །འགྲོ་བ་གཅིག་ཀྱང་མ་
ལུས་པ། །ཁྱེད་ཀྱི་ས་ལ་འགོད་པར་ཤོག །ཅེས་དང་སྔར་བཞིན་ཨཉྙཾ་སོགས་ཀྱིས་མཆོད།
བསྟོད་པས་བསྟོད།
༈ གཉིས་པ་མདུན་བསྐྱེད་སྒྲུབ་པ་ནི།
རིན་པོ་ཆེ་ལས་གྲུབ་པའི་བུམ་པ་མཚན་ཉིད་དང་ལྡན་པ།
མགུལ་ཆིངས་དང་བཅས་པའི་ནང་དུ་དྲི་བཟང་གི་ཆུས་སུམ་གཉིས་ཙམ་བཀང་བའི་སྟེང་དུ་གཟུངས་ཐག་་་་
རྡོ་རྗེ་དང་བཅས་པ་བཞག་ལ། བུམ་པ་ཨ་མྲྀ་ཏས་བསངས། སྭཱ་བྷཱ་ཝས་སྦྱངས། སྟོང་པའི་ངང་
38

རྗེ་བླ་མ་ལ་བརྟེན་པའི་གསོལ་འདེབས་དམིགས་བརྩེ་མའི་སྒོ་ནས་ཆུ་སྒྲུབ་བྱ་ཚུལ་དངོས་གྲུབ་ཆར་འབེབས་བཞུགས།
ས་ཧཱུཾ་ལས་བྱུང་བའི་རིན་པོ་ཆེའི་བུམ་པ་དཀར་པོ། ལྟོ་བ་ཆེ་བ། མགྲིན་པ་རིང་
བ། མཆུ་འཕྱང་བ། ཁ་གཡེལ་བ། མཚན་ཉིད་ཐམས་ཅད་དང་ལྡན་པའི་ནང་དུ།
སེངྒེ་ཆེན་པོ་བརྒྱད་ཀྱིས་བཏེགས་པའི་རིན་པོ་ཆེའི་ཁྲི་མཐོ་ཞིང་ཡངས་པའི་སྟེང་་
དུ་སྣ་ཚོགས་པད་ཟླ་ཉི་མའི་དཀྱིལ་འཁོར་གྱི་གདན་ལ་རྡོ་རྗེ་འཆང་བློ་བཟང་་་་་་་་
གྲགས་པ ་ཞེས་པ་ནས། མཆོད་བསྟོད་ཀྱི་བར་བདག་བསྐྱེད་བཞིན་བྱ་ཞིང་སྤྲོ་ན་བསྟོད་པའི་སྐབས་
དེ་ནས། རང་གི་ཐུགས་ཀ་ནས་ས་བོན་དང་གསོལ་
དཔལ་ལྡན་ས་གསུམ་མ་འདོན།
འདེབས་ཀྱི་ཡི་གེ་ལས་འོད་ཟེར་འཕྲོས་གཟུངས་ཐག་ལ་འཁྲིལ་ཏེ་སོང་བས་བུམ་་
ནང་གི་བླ་མ་ལྷའི་ཐུགས་རྒྱུད་བསྐུལ། བདག་མདུན་གྱི་ཐུགས་ཀའི་ས་བོན་གསོལ་
འདེབས་ཀྱི་ཡི་གེ་དང་བཅས་པ་ལས་འོད་ཟེར་དཔག་ཏུ་མེད་པ་འཕྲོས། བདག་
ཅག་སྦྱིན་པའི་བདག་པོ་དང་ཡུལ་ཕྱོགས་ཀྱི་སྐྱེ་འགྲོ་དང་༌། སྣོད་བཅུད་ཀྱི་འཇིག་
རྟེན་ཐམས་ཅད་ལ་ཕོག་པས། སྟེང་གདོན་གཟའ་དང་རྒྱུ་སྐར། འོག་གདོན་ཀླུ་
དང་ས་བདག བར་གདོན་བཙན་དང་རྒྱལ་བོའི་གནོད་པ་དང་། དུས་མ་ཡིན་
པའི་འཆི་བ། ཕ་རོལ་གྱི་རྦད་འདྲེ་རྦོད་གཏོང༌། མི་དང་མི་མ་ཡིན་གྱི་བསམ་སྦྱོར་
ངན་པ་ལས་བྱུང་བའི་ཉེར་འཚེ་མི་མཐུན་པའི་ཕྱོགས་ཐམས་ཅད་དང༌། སྣོད་ཀྱི་
མ་དག་པ་ཐམས་ཅད་སྦྱངས།
སྣོད་བཅུད་ཀྱི་དཔལ་དང་འབྱོར་བ་ཕུན་སུམ་
ཚོགས་པ་ཐམས་ཅད་རྒྱས་པར་གྱུར། ཡང་འོད་ཟེར་འཕྲོས་ཏེ་ཕྱོགས་བཅུའི་བླ་མ་
རྒྱལ་བ་སྲས་བཅས་ཀྱི་བྱིན་རླབས་ནུས་མཐུ་ཐམས་ཅད་འོད་ཟེར་ཁ་དོག་སྣ་
ཚོགས་པ་དང་སྐུ་གཟུགས་ཡིག་འབྲུ་ཕྱག་མཚན་བཀྲ་ཤིས་པའི་རྫས་རྟགས་ལ་་་་་་
སོགས་པའི་རྣམ་པར་བཀུག་སྟེ་ས་བོན་སྔགས་འཕྲེང་ལ་ཐིམ། དེ་ལས་བདུད་རྩིའི་
རྒྱུན་དཔག་ཏུ་མེད་པ་བབས་ཏེ་བུམ་པའི་ཆུ་ལ་ཐིམ་པར་གྱུར་པར་བསམ་་་་་་་་་་་
དམིགས་བརྩེ་མ་བརྒྱ་སྟོང་ཁྲི་སོགས་བཟླ། +མཇུག་ཏུ་མཆོད་བསྟོད་མདོར་བསྡུས་བྱས་ལ། གང་ཡང་
བདག་བློ་སོགས་དང་། མ་རྙེད་ཡོངས་སུ་སོགས་ཀྱིས་ནོངས་པ་བཤགས། འདིར་ནི་གཟུགས་
39

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དང་ལྷན་ཅིག་ཏུ་ཞེས་སོགས་ཀྱིས་བརྟན་བཞུགས་བྱ། དགེ་བ་འདི་ཡིས་མྱུར་དུ་བདག །བླ་
མ་སངས་རྒྱས་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་
འགོད་པར་ཤོག །དེ་ལྟར་ཀུན་མཁྱེན་མཉམ་མེད་ཙོང་ཁ་པའི། །གོ་འཕང་མཆོག་
དེ་མངོན་དུ་བྱ་བའི་ཕྱིར། །བླ་མའི་རྣལ་འབྱོར་བསྐྱེད་པའི་རིམ་པར་བཅས།
བསྒོམས་པས་དེ་དོན་མངོན་དུ་འགྱུར་བར་ཤོག །ཁྱད་པར་ཁྱེད་ཀྱི་ཆོས་སྐུ་དང་
མཚུངས་པའི། །སྟོང་ཉིད་ངང་ལས་རབ་མཛེས་མཚན་དཔེའི་སྐུ། །དཀར་གསལ་
ཆོས་འཆད་རལ་གྲི་གླེགས་བམ་ཅན། །བསྒོམས་པས་ཁྱོད་སྐུ་མངོན་དུ་འགྱུར་བར་
ཤོག །སྐུ་གསུང་ཐུགས་ཀྱི་རྡོ་རྗེ་ཡི་གེར་བཅས། །གནས་གསུམ་དག་ཏུ་བརྟན་པར་
བརླབས་པ་ལས། །འབད་རྩོལ་མེད་པར་རླུང་སེམས་མ་ལུས་པ། །དྷུ་ཏཱིའི་ནང་དུ་
བསྡུས་པའི་དཔལ་ཐོབ་ཤོག །གསོལ་འདེབས་རྒྱལ་བོའི་ཚིགས་སུ་བཅད་པ་ཡི། །
བསྙེན་སྒྲུབ་ཕ་མཐར་ཕྱིན་པ་ལེགས་བསྐྱངས་ནས། །ལས་ཚོགས་འདིས་མཚོན་
རབ་འབྱམས་ལས་ཀུན་རྣམས། །མ་ལུས་བསྒྲུབ་ལ་ཐོགས་པ་མེད་པར་ཤོག །ཁྱད་
པར་ཐུབ་དབང་རྡོ་རྗེ་འཆང་དབང་དང་། །རྩ་བའི་བླ་མའི་བར་གྱི་ངོ་བོ་ཉིད། །
བློ་བཟང་གྲགས་པའི་དཔལ་མཆོག་ཁྱོད་ཀྱིས་ནི། །ཚེ་རབས་ཀུན་ཏུ་འབྲལ་མེད་
རྗེས་འཛིན་ཤོག །ཚེ་ཡི་མཐར་ཡང་བློ་བཟང་གྲགས་པའི་དཔལ། །ཡིད་འོང་
མཆོད་སྤྲིན་སྙན་པའི་རོལ་མོ་བཅས།
།བུ་བུ་ཚུར་ཤོག་དགའ་ལྡན་གནས་འགྲོ་
ཞེས། །གསུང་གིས་དབུགས་འབྱུང་དངོས་སུ་ཐོབ་པར་ཤོག ། །རྣམ་དག་བསམ་
པས་ཚུལ་འདིར་འབད་པ་ལས། །བྱུང་བའི་དགེ་བས་མཐའ་ཡས་འགྲོ་བ་རྣམས། །
སྐྱེ་ཞིང་སྐྱེ་བར་བློ་བཟང་ཞི་ཁྲོ་ཡིས། །འབྲལ་བ་མེད་པར་རྗེས་སུ་འཛིན་གྱུར་ཅིག།
ཅེས་བརྗོད། ཐུན་རྗེས་མ་རྣམས་ཀྱི་སྐབས་སུ་བདག་བསྐྱེད་གོང་ལྟར་ལ། མདུན་བསྐྱེད་ཀྱི་ཚེ་སྔར་ཡོད་
གསལ་འདེབས་ཀྱི་ཚུལ་དུ་བསྒྲུབས། གྲོལ་རྒྱུའི་ཉིན། མཆོད་བསྟོད་ཀྱི་མཇུག་ཏུ། བུམ་ནང་གི་བླ་མ་
ལྷའི་སྐུ་བདུད་རྩིའི་རང་བཞིན་དུ་ཞུ་ནས་བུམ་པའི་ཆུ་དང་དབྱེར་མེད་དུ་གྱུར།
།
40

རྗེ་བླ་མ་ལ་བརྟེན་པའི་གསོལ་འདེབས་དམིགས་བརྩེ་མའི་སྒོ་ནས་ཆུ་སྒྲུབ་བྱ་ཚུལ་དངོས་གྲུབ་ཆར་འབེབས་བཞུགས།
ཅེས་བརྗོད་ལ་རང་གཞན་ཀུན་གྱིས་ལོངས་སྤྱོད་པར་བྱའོ། །ཤིས་བརྗོད་ནི། ཆེ་བའི་ཆེ་མཆོག་སྟོན་
པ་བླ་ན་མེད། །ཅེས་སོགས་ཀྱིས་མཐའ་བརྒྱན་པར་བྱའོ། །རྗེ་བླ་མ་ལ་བརྟེན་པའི་གསོལ་འདེབས་
དམིགས་བརྩེ་མའི་སྒོ་ནས་ཆུ་སྒྲུབ་བྱ་ཚུལ་དངོས་གྲུབ་ཆར་འབེབས་ཞེས་བྱ་བ་འདི་ཡང་འདི་གའི་མཆོད་་་་་
དཔོན་འཇམ་དབྱངས་བློ་གསལ་གྱིས་ལྷ་དར་བཅས་བསྐུལ་བ་ལྟར།
༧ཤཱཀྱའི་བཙུན་པ་བློ་བཟང་རྒྱལ་
མཚན་སེངྒེས། བདག་བསྐྱེད་ཀྱི་སྐོར་ལ་ཕྲི་བསྣན་ཅུང་ཟད་མ་གཏོགས། སྐྱབས་མགོན་པཎ་ཆེན་བློ་བཟང་
དཔལ་ལྡན་ཡེ་ཤེས་ཀྱིས་མཛད་པ་ལྟར་དང་། མདུན་བསྐྱེད་སྒྲུབ་ཚུལ་ཁུངས་ཐུབ་ཀྱི་ཡིག་ཆ་རིགས་འདྲ་
གཞན་ལ་དཔེར་བྱས་ཏེ་རང་བཟོའི་དྲི་མས་མ་བསླད་པར་བཀོད་པའི། ཡི་གེ་པ་ནི་མཛོད་པ་ཚོས་རྗེའི་ཚ་བོ་
བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། །
5 सुव
¡་མཚམས་སུ་གཏོར་མ་འབུལ་བར་འདོད་ན་ཟླུམ་གཏོར་དཀར་པོ་རྒྱན་ལྡན་ཞིག་དང༌། ཆོས་
རྒྱལ་གྱི་གཏོར་མ་ཡོངས་གྲགས་ལྟར་ལ། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་
ལས་ཧཱུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ཁ་དོག་དྲི་་
རོ་ནུས་པ་ཕུན་སུམ་ཚོགས་པ་ཟག་མེད་ཀྱི་བདེ་བ་ཁྱད་པར་ཅན་བསྐྱེད་པའི་
ནུས་ལྡན་དུ་གྱུར། ཨོཾ་ཨཱཿཧཱུཾ། ལན་གསུམ་བརྗོད། རྗེ་བླ་མའི་ལྗགས་འོད་ཟེར་གྱི་སྦུ་གུས་
དྲངས་ཏེ་གསོལ་བར་གྱུར་པར་བསམས་ལ། ཨོཾ་ཨཱཿགུ་རུ་བཛྲ་དྷ་ར་སུ་མ་ཏི་ཀཱིརྟི་ཨི་དཾ་
བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་གསུམ་གྱིས་འབུལ། སྒྲུབ་ཐབས་ལྟར་མཆོད་བསྟོད་མདོར་
བསྡུས་བྱ། ཆོས་རྒྱལ་གཏོར་འབུལ་ནི། རང་གི་ཐུགས་ཀའི་ས་བོན་ལས་འོད་ཟེར་འཕྲོས་
པས་ལྷོ་ཕྱོགས་རིམ་པ་བདུན་གྱི་ས་འོག་ནས་ལས་ཀྱི་གཤིན་རྗེ་འཁོར་དང་བཅས་
པ་སྐད་ཅིག་གིས་སྤྱན་དྲངས། མདུན་དུ་བཞུགས་པར་གྱུར། དམ་ཅན་ཆོས་ཀྱི་
རྒྱལ་བོའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་གསོལ་བར་་་་་་
གྱུར་པར་བསམ། ཨོཾ་ཀཱ་ལ་རཱུ་བ་ས་པ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་
ལན་གསུམ་གྱིས་དབུལ། ཨོཾ་ཀཱ་ལ་རཱུ་བ་ས་པ་རི་ཝཱ་ར་ཨཉྙཾ་ནས་ཤཔྟའི་བར་མཆོད། འཇམ་
དཔལ་བཀའ་ཉན་བསྟན་སྲུང་ནི། །ཞེས་སོགས་ཀྱིས་བསྟོད། སྤྲོ་ན་འཆི་བདག་མ་འདོན། བཛྲ་
མུ ས་ཆོས་རྒྱལ་འཁོར་བཅས་གཤེགས་གསོལ་བྱ། ཞེས་པ་འདི་ནི་དམིགས་བརྩེ་མའི་ཆུ་སྒྲུབ་
ཁོ་བོས་སྦྱར་པའི་ཆ་ལག་ཏུ་ཉེ་ཆར་འདི་ཀའི་པར་ཡིག་པ་དད་ལྡན་དགེ་སློང་དགེ་འདུན་ཆོས་འ
ས་འཛིན་གྱིས་་་
41

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བསྐུལ་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པ་ཛ་ཡནྟུ། །
42